Diari Oficial de la Generalitat Valenciana


Sumari del DOGV 7306, del 30-06-2014 (2014/5789)

RESOLUCIÓ de 30 de maig de 2014, de la Secretaria Autonòmica de Justícia, per la que s'ordena la publicació del text resumit de la Resolució de data 11 de desembre de 2013, del secretari autonòmic de Justícia de la Conselleria de Governació i Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i la Fundació Oftalmològica del Mediterrani de la Comunitat Valenciana (absorbida), l'extinció i baixa registral d'esta última.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7306

Data del DOGV
:   30-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5789


Data del document
:   30-05-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 30 de maig de 2014, de la Secretaria Autonòmica de Justícia, per la que s'ordena la publicació del text resumit de la Resolució de data 11 de desembre de 2013, del secretari autonòmic de Justícia de la Conselleria de Governació i Justícia, per la qual s'acorda inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i la Fundació Oftalmològica del Mediterrani de la Comunitat Valenciana (absorbida), l'extinció i baixa registral d'esta última. [2014/5789]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
Amb dates 25 de juny de 2013 i 4 de juliol de l'any esmentat, van ser presentades per part de les fundacions esmentades sol·licituds de no-oposició als acords de fusió per absorció adoptats pels patronats de la Fundació per al Foment de la Investigació Sanitària i Biomèdica de la Comunitat Valenciana (absorbent), i de la Fundació Oftalmològica del Mediterrani de la Comunitat Valenciana (absorbida).  
La Comissió de Protectorat, en la reunió de data 14 de novembre de 2013, va emetre un informe favorable sobre el punt de l'orde del dia relatiu a la no-oposició a la fusió per absorció de la Fundació per al Foment de la Investigació Sanitària i Biomèdica de la Comunitat Valenciana i la Fundació Oftalmològica del Mediterrani de la Comunitat Valenciana per mitjà de l'absorció de la primera a la segona. Arran d'això va ser dictada per delegació la Resolució de 15 de novembre de 2013, del secretari autonòmic de Justícia de la Conselleria de Governació i Justícia, per la qual es manifestava la no-oposició del Protectorat de la Generalitat a la fusió esmentada.  
Esta fusió s'emmarca dins del procés de reestructuració de sector públic fundacional iniciat pel Consell. En este sentit, s'ha aportat un certificat relatiu a l'Acord del Consell de 13 de maig de 2013, pel qual, dins d'este pla de racionalització i reordenació, s'autoritza la fusió esmentada, segons exigix l'article 34.2 de la Llei 8/1998, de 9 de desembre, de Fundacions de la Comunitat Valenciana.  
  
Després d'haver-se obtingut la no-oposició del Protectorat de la Generalitat a la fusió, s'aporta una escriptura pública on es protocol·litzen els certificats relatius als esmentats acords de fusió per absorció de dates 19 de juny de 2013 i 6 de juny de 2013.  
Queden així mateix protocol·litzats els balanços de les fundacions intervinents tancats a data 31 de desembre de 2012, així com els informes justificatius de la fusió.  
En els informes justificatius s'indica que:  
«(?) Examinats els estatuts d'ambdós fundacions, es constata el següent:   
En primer lloc, que hi ha coincidència en els patrons fundadors, en el cas de la Generalitat Valenciana, fundadora única en el cas de FISABIO i majoritària en el cas de la FOM.  
En segon lloc, els fins d'interés general d'ambdós fundacions resulten coincidents perquè, en el cas de la FOM, els seus estatuts establixen que «constituïx el fi d'interés general de la fundació la prestació assistencial oftalmològica en general, l'impuls, la promoció i l'afavoriment de la investigació científica i el desenrotllament tecnològic en l'àmbit de la medicina oftalmològica, el desenrotllament de noves tecnologies, l'atenció, en general, de la salut ocular, fonamentalment des de la perspectiva preventiva, així corn la cooperació al desenrotllament de tercers països en matèria sociosanitària, i en el cas de FISABIO, els seus estatuts establixen que «la fundació té com a fi principal promoure i afavorir la investigació sanitària i biomèdica a l'àmbit de la Comunitat Valenciana».  
En tercer i últim lloc, l'àmbit d'actuació d'ambdós fundacions resulta novament coincident, i este és preferentment el territori de la Comunitat Valenciana, sense perjuí d'estendre-les a qualsevol altre àmbit territorial.»  
Per tot això, s'acorda inscriure en el Registre de Fundacions de la Comunitat Valenciana la fusió per absorció de la Fundació per al Foment de la Investigació Sanitària i Biomèdica de la Comunitat Valenciana (absorbent) i la Fundació Oftalmològica del Mediterrani de la Comunitat Valenciana (absorbida) així com l'extinció i baixa registral de la Fundació Oftalmològica del Mediterrani de la Comunitat Valenciana.  
  
València, 30 de maig de 2014.- El secretari autonòmic de Justícia: Antonio Gastaldi Mateo.